# Center sommerlejr i Nationalpark Thy 2025

Har I lyst til at kombinere sommerlejr med aktiviteter i Danmarks største vildmark i særklasse vild dansk natur, vandaktiviteter som kano, tømmerflåde eller måske surf?

Vi vil gerne hjælpe jer med at skabe en vild, sjov og helt særlig sommerlejr, med masser af gennemtænkte aktiviteter for alle aldersgrene. Så kan I fokusere på hinanden, fællesskabet og oplevelsen.

Inden vi kan garantere en centerlejr, har vi brug for at høre fra jer – vil I gerne på centerlejr i Nationalpark Thy i uge 29?

Skriv dig op på vores mailingliste, så stiller vi jer et par spørgsmål, og giver jer mere information, når vi ved, om der er tilslutning nok til en centerlejr.

Vi forventer at tilbyde:

Hejk uanset niveau

Nationalpark Thy dækker et areal på 244 kvadratkilometer. Vi har masser af vandrestier i både hyggeligt og vildt terræn. Der er noget for enhver.

# Vandaktiviteter – Hav & Sø

Lejrpladsen ligger lige ud til Vandet sø og her kan man bade, bygge og sejle på tømmerflåde, sejle i kano, til tider surfe eller bare dyppe tæerne.

# Spis Naturen

Sank din egen aftensmad

# Plantefarve workshop

Farv din egen t-shirt med ting og teknikker fra naturen

# Nationalparkmærket

Gennemfør 5 udvalgte aktiviteter i nationalparken og få mærket med hjem.

# Lejrbål og morgensamling

Ingen spejderlejr uden lejrbål og morgensamling.